Diari Oficial de la Generalitat Valenciana


Sumari del DOGV 4147, del 13-12-2001 (2001/11732)

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual núm. 3 de les Normes Subsidiàries de Novelda.
-----------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11138


Data del document
:   13-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Novelda
    * pla d'urbanisme

ACORD de 13 de setembre de 2001, de la Comissió Territorial d'Urbanisme d'Alacant, relatiu a la modificació puntual núm. 3 de les Normes Subsidiàries de Novelda. [2001/11777]
  
Vist l'expedient de referència i sobre la base dels antecedents i de les consideracions següents:
  
Antecedents de fet
  
Primer
  
L'Ajuntament, en sessió plenària del dia 20 d'abril de 2001, va acordar la aprovació provisional, després de sotmetre l'expedient a informació pública mitjançant anuncis publicats en el Diari Oficial de la Generalitat Valenciana de data 3 de novembre de 2000 i en el diari La Verdad de data 20 d'octubre de 2000. Durant el període d'exposició pública es van presentar 10 al·legacions que van ser desestimades.
  
Segon
  
La documentació està integrada per memòria informativa i justificativa, plans d'informació i plans d'ordenació.
  
Tercer
  
L'objecte de la modificació és la redefinició de part de l'alineació existent de la CV-820 eixamplant part de la secció d'aquest en 18 m per a mantenir la mateixa alineació des de l'enllaç amb la CN-330 fins a la rotonda sobre el riu Vinalopó.
  
En el planejament vigent en el municipi, l'amplària de la CV-820 des de l'enllaç amb la CN-330 fins a l'última illa de l'àmbit de la UE núm. 3 és de 34 m, passat aquest punt hi ha un estretiment fins al nucli urbà i queda una secció de 16 m, i es produeix un coll de botella.
  
Amb la modificació proposada es pretén que tot el vial fins a la rotonda sobre el Vinalopó tinga la mateixa secció, és a dir 34 m, eixamplant en 18 m els 16 m actuals.
  
Quart
  
Consta informe favorable de l'Oficina del Pla de Carreteres de 16 de novembre de 2000.
  
Consideracions tecnicojurídiques
  
Primera
  
El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona
  
La documentació està completa, a l'efecte del compliment de l'article 27 de la LRAU.
  
Tercera
  
La proposta es considera correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la Llei 6/1994, de 15 de novembre, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació núm. 3 de les Normes Subsidiàries de Novelda.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 13 de setembre de 2001.- La secretària de la Comissió Territorial d'Urbanisme: Rosario Berjón Ayuso.